30. ΝΟΜΟΘΕΤ. ΔΙΑΤΑΓΜΑ υπ’ αριθ 550 της 22/22 Μαΐου 1970 (ΦΕΚ Α΄ 112) Περί επεκτάσεως της ισχύος του Ν.Δ. 183/69 «περί αναθεωρήσεως των αποφάσεων των Στρατοδικείων» και χορηγήσεως ενδίκων μέσων κατ’ αποφάσεων των Διαρκών Στρατοδικείων. Άρθρ.1.-1.Αποφάσεις Διαρκών Στρατοδικείων, Ναυτοδικείων και Στρατοδικείου Αεροπορίας, εκδοθείσαι από 21 Απρ. 1967 μέχρι της δημοσιεύσεως του παρόντος υπόκειται εις αναθεώρησιν υπό τους όρους και περιορισμούς του Ν.Δ. 183/69 «περί αναθεωρήσεως των αποφάσεων των Στρατοδικείων». 2.Υπό τους όρους και περιορισμούς της προηγουμένης παραγράφου το ένδικον μέσον της αναθεωρήσεως επεκτείνεται και επί των μέχρι της δημοσιεύσεως του παρόντος εκδοθεισών αποφάσεων των Εκτάκτων Στρατοδικείων. Άρθρ.2.-Από της δημοσιεύσεως του παρόντος επιτρέπεται η άσκησις των υπό του Στρατιωτικού Ποινικού Κώδικος (άρθρ. 406) προβλεπομένων ενδίκων μέσων κατά των αποφάσεων των Διαρκών Στρατοδικείων, Ναυτοδικείου και Στρατοδικείου Αεροπορίας, εκτός αν αύται αφορούν εις εγκλήματα του άρθρ. 5 του Νόμ. ΔΞΘ/1912 «περί καταστάσεως πολιορκίας». Άρθρ.3.-Το κατά την παρ. 1 του άρθρ. 4 του Ν.Δ./ 183/69 «Περί Αναθεωρήσεως των αποφάσεων των Στρατοδικείων» Β΄ Τμήμα του Αναθεωρητικού Δικαστηρίου δύναται να δικάζη και τα κατά το άρθρ. 2 του παρόντος ασκούμενα ένδικα μέσα. Άρθρ.4.-Η κίνησις των μελών και του προσωπικού του Αναθεωρητικού Δικαστηρίου δια την λειτουργίαν του δευτέρου τμήματος αυτού γίνεται δια διαταγής του Προέδρου του Αναθεωρητικού Δικαστηρίου, χορηγούντος Φύλλα πορείας άνευ άλλης διατυπώσεως. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 